lv en en ur en fr lv lt en eo lv lv lv sl lv lv lv id lv pl lv lv en nl ur it lv lv lv lv pl fr lv lt en eo lv lv lv sl lv lv lv id lv pl lv lv en nl ur it lv lv lv lv pl lv en lv lv lv lv lv lv en lv lv lv lv en lv lv lv es en lv lv lv lv lv en lv lv lv lv lv lv lv en en lv
Sadarbība ar Meinhard von Gerkan | Vincents
Strādāt ar vadošo pasaules arhitektu, nozīmē būt klāt atsevišķu Meistardarbu tapšanā. Viņš strādā bez mazākās svārstīšanās, neizejot uz kompromisiem, spontāni uzticoties savām spējām, kas iegūtas ilgos darba gados.
Liela daļa šībrīža fon Gerkāna projektu ir skičveidīgi ar fantastisku raksturu, un ietver impulsus turpmākiem arhitektūras projektiem. Tas liecina par radošu aizrautību un mērķtiecību, atrisinot lielus, plaša mēroga un profesionāli sarežģītus uzdevumus.
Viņa milzīgā pieredze mums ir svarīga profesionālā skala. Viņš strādā ļoti ātri. Fon Gerkāns atzīmēja, ka īsā laikā radīta skice saglabā kompozīcijas ieceres svaigumu. Skices žilbinoši skaidri apliecina arhitekta ģenialitāti. Brīžiem ātrs, konkrēts, dzelžains spriedumos, burtiski kā sažņaugta dūre. Patiesībā - viņš vienkārši prot koncentrēties. Pilnīgi koncentrēties savam mērķim. Viņa domas lidojums ir padarījis fon Gerkāna vārdu arhitektūrā par vienu no skaļākajiem Vācijā un pasaulē. Viņš radījis savu arhitektūras un projektēšanas impēriju - "gmp". Apbrīnojama ir viņa spēja vienlaicīgi strādāt pie ne mazāk kā 75 projektiem.
Meinharda fon Gerkāna sapnis ir vairāk gaismas un telpas, atklāti plašumi un brīvība ... Un Meistara stikla un tērauda arhitektūra zaudē realitāti.
Mūsu kopīgā sadarbība turpinās jau vairāk kā 10 gadus, un ik reizi, tiekoties ar viņu, pārņem sajūta, ka viss ir iespējams. Mainās pati projektēšanas "atmosfēra". Varam teikt, ka mūsu skatījums uz arhitektūru viņa ietekmē ir mainījies. Pati vērtību skala, neapšaubāmi, ir mainījusies. Pateicoties viņam, ir sajūta, ka runājam profesionālā valodā un tāpēc mūs sapratīs visā pasaulē.
M.f.Gerkāns ir iekļauts prestižajā apkopojumā par visu laiku nozīmīgākajiem arhitektiem “50 Architects you should know”.
Vincents Arhitekti un Meinharda fon Gerkāna kopīgi realizētie projekti Latvijā:
Villa Marta, V.Krasovicka ģimenes rezidence
Tenisa halle, V.Krasovicka ģimenes rezidence
Privātais spa, V.Krasovicka ģimenes rezidence
Citadele, administratīvo un biroja ēku komplekss
Citadele, dzīvojamo ēku komplekss
Da Vinci, darījumu ēka un daudzstāvu dzīvojamais nams
Baltais rags, koka vasarnīcas pie Mazā Baltezera
Četru ēku biznesa centrs, Ulmaņa gatve, Rīga
Meinharda fon Gerkāna biogrāfija
Latvijas preses izdevumos publicētās intervijas ar M.f.Gerkānu:
Drosme pasludināt, DEKO, 2001.gada septembris
Pasaules arhitektūra Latvijā, DEKO, 2005.gada marts
Ideālas pilsētas kolektīvā dzīve, IMPULSS, 2007.gads
Pasaules radītājs, vai tirdzniecības vietu maskētājs, KLUBS, 2007.gada decembris
Rīgā nav nepieciešams arhitektonisks karnevāls, DEKO, 2007.gada jūnijs
Frozen art, Baltic Outlook, 2007
Meinharda fon Gerkāna vizīte Latvijā 2011.gada novembrī un 2014. gada februārī.